Падчас малітвы Езус прагне паказаць нам, што жыццё, у якое Ён запрашае – гэта святло, якое свеціць у цемры (Ян 1,5). Спачуваючы нам, Бог прагне ўвайсці ў нашае жыццё і асвятліць яго найбольш цёмныя месцы. Прабывайце з Езусам у засярожанай малітве, каб Ён раскрыў перад вамі тыя месцы ў вас, у якія вы не хочаце ўпускаць промні Ягонага святла. Дазвольце найбольш утоеным і невыказаным пачуццям выйсці на паверхню – і вы адчуеце вялікую спагаду і моц безумоўнай Божай любові. Паслухайце, што Езус кажа вам: “Любоўю вечнаю Я палюбіў цябе, таму і даў табе маё ўпадабанне” (Ер 31, 3). Дазвольце Богу атуліць вас Сваёй любоўю і прыняць вас такімі, якія вы ёсць на самой справе.